b'\n_START_ARTICLE_\nXabier Etxeita\n_START_SECTION_\nSeurajoukkueura\n_START_PARAGRAPH_\nBaskisyntyinen Etxeita liittyi Athletic Bilbaon reservijoukkueeseen vuonna 2006. Ensimm\xc3\xa4iset ottelunsa seuran edustusjoukkueessa h\xc3\xa4n pelasi kaudella 2008\xe2\x80\x932009, joista ensimm\xc3\xa4inen oli 16. marraskuuta 2008 naapuriseura Osasunaa vastaan._NEWLINE_16. hein\xc3\xa4kuuta 2010 v\xc3\xa4h\xc3\xa4isen peliajan johdosta, Etxeita siirtyi Elcheen. H\xc3\xa4n onnistui uudessa seurassaan vakiinnuttamaan paikkansa avauskokoonpanossa nopeasti. 4. kes\xc3\xa4kuuta 2013 kauden viimeisen ottelun j\xc3\xa4lkeen valencialaisseura onnistui nousemaan maan p\xc3\xa4\xc3\xa4sarjaan yli 20 vuoden tauon j\xc3\xa4lkeen. H\xc3\xa4n teki kauden aikana pelaamissaan 40 sarjaottelussa yhteens\xc3\xa4 nelj\xc3\xa4 maalia._NEWLINE_Kes\xc3\xa4ll\xc3\xa4 2013 Etxeita palasi takaisin Athletic Bilbaoon ilmaisella siirrolla. H\xc3\xa4n pelasi kuitenkin ensimm\xc3\xa4isen ottelunsa kaudella vasta 7. huhtikuuta 2014 Levantea vastaan._NEWLINE_H\xc3\xa4n teki ensimm\xc3\xa4isen maalinsa bilbaolaisseurassa 25. lokakuuta 2014 ottelussa Almer\xc3\xadaa vastaan.\n_START_SECTION_\nMaajoukkueura\n_START_PARAGRAPH_\nEtxeita teki ensiesiintymisens\xc3\xa4 Espanjan maajoukkueessa 12. lokakuuta 2015 pelatussa vuoden 2016 EM-karsintaottelussa Ukrainaa vastaan.'